Eron tashqi ishlar vaziri Trampning migratsiya siyosatini “ekstremistlar uchun sovg‘a” deb atadi

Eron tashqi ishlar vaziri Muhammad Javod Zarif Amerika immigratsiya siyosatini qat’iylashtirgani uchun AQSh prezidenti Donald Trampni tanqid ostiga oldi.

Bir muddat avval AQSh prezideni Donald Tramp aholisi asosan musulmonlardan iborat yetti mamlakat — Eron, Iroq, Suriya, Liviya, Somali, Sudan va Yamanning fuqarolarini AQShga kirishini taqiqlovchi farmonni imzolagan edi.
Trampning musulmonlarga qarshi qaratilgan farmoni ekstremistlar va ularning tarafdorlariga qilingan katta sovg‘a sifatida tarixdan joy oladi
Muhammad Javod Zarif, Eron tashqi ishlar vaziri
Muhammad Javod Zarifning qo‘shimcha qilishicha, Eron vizasiga ega barcha AQSh fuqarolari mamlakat hududiga bemalol kirib chiqishi mumkin.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin.